رسوومەیل ساڵیادەگە لەناو هۆڵ نویسینگەی راگەیانن پارت دیموکرات کوردستان وەڕیەو چگ.
لەناو ساڵیادەگە فیلمیگ دیکۆمنینتاری لە ژیان رەحمەتی ئیدریس بارزانی و رۆلی لە بزووتنەوەی ئازادیخوازی کورد و ئاشتی ناوبەین هیزەیل کوردستانی نمایش کریا.
لەناو رسوومەیل بڕیگ لە کەسایەتیەیل حکومەتی و حزبی لە شار هەولێر ئامادە بوین.
ریبەر ئیدریس بارزانی کوڕ سەرکردەی کورد رەحمەتی مەڵا مستەفا بارزانی لە رووژ ٣١ کانون دویەم لەساڵ ١٩٨٧ لە ئیران دویاکووچی کرد، و لە شان باوگی لە شار شنۆ لە ئیران وەخاک سپاریا، تا ئیجا گلیانەو بیەن و لەشوین لەداڵگبوین خوەیان لە ناوچەی بارزان لە هەرێم کوردستان لە ٨ تەشرین یەکەم ساڵ ١٩٩٣ وە روسوومەیل فەرمی بنریەنە خاک.
